b'\n_START_ARTICLE_\nJakten p\xc3\xa5 kj\xc3\xa6rligheten\n_START_PARAGRAPH_\nJakten p\xc3\xa5 kj\xc3\xa6rligheten er en norsk reality-TV-serie som har g\xc3\xa5tt p\xc3\xa5 TV 2 siden 2004. Programleder var Katrine Moholt frem til og med sjuende sesong (2010), men fra \xc3\xa5ttende sesong (2011) overtok Marthe Sveberg Bj\xc3\xb8rstad programlederjobben. I ellevte sesong (2014) har Katarina Flatland tatt over som programleder, men Bj\xc3\xb8rstad har f\xc3\xb8dselspermisjon. Fra femtende sesong (2018) er det Gunhild Dahlberg som er programleder. Programmet er basert p\xc3\xa5 et konsept utviklet i Storbritannia med tittelen Farmer Wants a Wife._NEWLINE_Seriens f\xc3\xb8rste sesong hadde premiere p\xc3\xa5 TV 2 den 24. august 2004.\n_START_SECTION_\nOm serien\n_START_PARAGRAPH_\nKonseptet g\xc3\xa5r ut p\xc3\xa5 at en singel bonde (han/hun) skal velge ut 4 potensielle partnere som skal bo sammen med vedkommende p\xc3\xa5 g\xc3\xa5rden noen uker. Hver uke m\xc3\xa5 bonden sende en av frierne hjem for s\xc3\xa5 til slutt \xc3\xa5 st\xc3\xa5 tilbake med den han/hun helst vil ha.'